Tisztelt Hallgatók!

A rendkívüli helyzetre való tekintettel ma délután nem tudom megtartani a Közösségi pedagógiai gyakorlat TKO1114 tájékoztatóját. Ezért a legfontosabb tudnivalókat írásban közlöm Önökkel.

1. A Bessenyei György Pedagógusképző (BGYPK) honlapján az osztatlan tanárszak menüpont alatt található a gyakorlat leírása, mely megegyezik a Gyakorlati képzési naplójukban található leírással (17-18. oldal). Aki már felvette a B. épület 110. irodájában a naplót, annak dicséret, a többiek majd felveszik, ha az intézményben járnak.
2. Láthatják a szövegekből, hogy a gyakorlat minden tanárszakos hallgató számára kötelező és választhatnak: vagy a szorgalmi időszakban vagy a nyári/téli szünetekben teljesítik általános iskola felső tagozatos tanulóival elsődlegesen szabadidős, iskolán, tanórán kívüli tevékenység során. Ez lehet nyári tábor, álló vagy vándor tábor, kézműves tábor, életmód tábor, részletek a naplóban.
3. A választható helyszínek listája ugyancsak a BGYPK honlapján megtalálható, ezt mindenképpen nézzék át. Ha van más ötletük, és az a szervezet, intézmény, iskola nem szerepel a listán, kérjék a központban Nagyné Budaházi Erika kolléganőt, hogy az adott intézménnyel egyetemünk együttműködési megállapodást kössön, hiszen csak ennek birtokában kezdhető meg a gyakorlat. Ha a rendkívüli helyzet nem szűnik meg május végéig, akkor e-mailben keressék a kolléganőt és segít Önöknek. Az együttműködési megállapodás az Önök érdekeit szem előtt tartva szükséges, hiszen a gyakorlat során önállóan nem végezhetnek feladatot, csak egy segítő közreműködésével, nevezhetjük mentornak, aki a szervezet tagja. Az ő közreműködése akkor is indokolt és elvárt, ha Önök részfeladatokat végeznek.
4. Mindehhez a gyakorlati képzési naplójukban látnak egy befogadó nyilatkozatot, melyet a gyakorlat megkezdése előtt a választott szervezet vezetője tölt ki, aláírásával igazolja, hogy tud Önök mellé valakit biztosítani, aki a feladat végrehajtásában segít.
5. A gyakorlat végén az intézmény értékeli is az Önök munkáját szövegesen. A legutolsó bejegyzés a gyakorlati jegy, azt majd az egyetemi oktató fogja beírni.
6. A gyakorlat már 2021 nyarán is teljesíthető, ha a fentiek figyelembevételével járnak el. ÓRIÁSI KÉRÉS ÉS FIGYELMEZTETÉS! Ha a mintatantervüket áttekintik látják, hogy a tantárgy a 9. félévben vehető fel. Na, itt figyeljenek! Mert a 9. félévet ne csak az egyetemen eltöltött idő alapján számolják, (hiszen lesz, aki ettől lényegesen többet időzik nálunk), hanem a tárgyat akkor vegyék fel, amikor az összefüggő egyéni iskolai gyakorlatukat (ÖEIGY) is kezdik, vagyis az utolsó tanévüket kezdik az egyetemen. Annak a tanévnek az első félévében lesz 2 órás szemináriumuk, ahol a gyakorlatról számot kell adniuk. Tehát a gyakorlat bármikor is kerül teljesítésre a dokumentációra figyeljenek, mert lehet, hogy 1-2 év is eltelik a teljesítés a szeminárium féléve között. A tantárgy gyakorlati jegyéhez szükséges egy 10-15 perces prezentáció megtartása és 2-3 oldalas reflexiókkal kísért összefoglalás. Ebből kerül megállapításra majd a gyakorlati jegy.
7. A szemináriumot minden félévben hirdetjük, hiszen akik keresztfélévben kezdik az ÖEIGY-t, biztosítanunk szükséges a haladást.
8. Azok a hallgatók, akik 5 vagy 7 féléves képzésben vesznek részt, rájuk a fentiek nem vonatkoznak.
9. A gyakorlati napló azon részét, melyen nekem kell igazolni, hogy a tájékoztatón részt vett alá fogom írni mihelyst elmúlik a veszélyhelyzet és újra vagyunk az egyetemen. Azonban csak azoknak lesz meg az aláírás, akiket a rendszer igazol, hogy elolvasták ezt az üzenetet.
10. Azok a hallgatók, akik bekapcsolódtak vagy bekapcsolódnak a Tanítsunk Magyarországért programba, azoknak az itt végzett tevékenysége elfogadott Közösségi pedagógiai gyakorlatként.
11. Szeretném felhívni a figyelmüket már most két olyan gyakorlati lehetőségre, mely akár már májusban is elkezdhető. Egyik a Kis Vakond Tábor, a másik a Kórházsuli. A Kis Vakond Tábor versenyeket és egész nyáron tábori programokat szervez, mindenkinek tudom jó szívvel ajánlani, minden hallgatónk nagyon jó élményekkel fejezte be a gyakorlatát.
12. Kérdéseikkel forduljanak hozzám e-mailben vagy telefonon. Számom: 30 33 11 246.

Segítő együttműködésüket nagyon köszönöm és mindenkinek jó egészséget kívánok, legyenek elővigyázatosak, és segítsenek azoknak, akik szükséget szenvednek ezekben a számunkra nagyon nehéz időkben.

üdvözlettel Márton Sára